Cochlospermum fraseri

Ti Cochlospermum fraseri ket ti kayo iti pamilia ti Bixaceae kadagiti kadawyan a nagan iti Ingles iti cotton tree, kapok bush, and kapok tree.  Daytoy ket patneng iti amianan akinlaud nga Australia (iti Akinlaud nga Australia aken ti Akin-amianan a Teritorio).

Taksonomia 
Impalawag daytoy a sebbangan babaen ni Pranses a botaniko Jules Émile Planchon idi 1847 manipud iti Isla Melville iti amianan a pantar ti Australia. Adda dagiti sua a mabigbigan a subsebbangan: ti subsebbangan ti fraseri, kangrunaan a mabirukan manipud iti Katherine aginggana iti Isla Melville, ket addaan kadagiti nalamuyot a bulong ken 2 mm a katiddog a braktea, ken ti subsebbangan ti heteronemum, manipud iti Katherine iti laud aginggana iti Karayan Ord, ket addaan kadagiti napino a dutdot a bulong ken 40–58 mm a katiddog a braktea.

Deskripsion 
Ti Cochlospermum fraseri ket ti maysa a matnag-bulong a kayo wenno bassit a mula a mabalin nga agtubo iti katayag aginggana iti 7 m. Daytoy ket agsabong manipud iti Abril aginggana iti Oktubre (Marso aginggana iti Agosto), dagiti inploressensia ket terminal iti panikula. Ti sabong ket asimetriko, agraman kadagiti lima a sepalo kadagiti dua a balikuskos, ken dagiti dua nga akinruar a sepalo ket basbassit ngem dagiti tallo nga akin-uneg. Daytoy ket addaan kadagiti adu a bilang dagiti estambre. Agparang dagiti sabong no ti kayo ket awanen dagiti bulong.
Daytoy ket agbunga manipud iti Hunio aginggana iti Marso, ken dagiti bunga ket natarikayo a kapsula nga agraman kadagiti 3 aginggana iti 5 a balbula. Ti bukel ket palikmutan babaen ti nalamuyot, kasla kapas a linabag, a makaited iti kadawyan a naganna iti kayo ti kapok.

Pannakaiwarwaras ken habitat 
Mabirukan daytoy kadagiti biorehion ti Tengnga a Kimberley, Dampierland, Gulf Fall and Uplands, Akin-amianan a Kimberley, Ord Victoria Plain, Pine Creek, Victoria Bonaparte iti Akin-amianan a Teritorio.,
ken dagiti biorehion ti Tengnga a Kimberley, Dampierland, Great Sandy Desert, Akin-amianan a Kimberley, Ord Victoria Plain, Victoria Bonaparte iti Akinlaud a Australia.

Ti Cochlospermum fraseri ket agtubo iti nawaya a kakaykayuan ti eucalyptus kadagiti nadumaduma a kita ti daga, mairaman dagiti darat, dagiti nabisel a daga, ken dagiti nakaro a nasekka a daga.

Dagiti usar 
Dagiti indehenio a tattao iti akin-amianan nga Australia ket kankanenda dagiti sabong, naata wenno maluto, ken dagiti ramut ti ubing a mulmula. Usarenda pay dagiti kapas manipud iti bukel akas dekorasion iti bagi.

Daytoy ket maysa a "kalendario" a mul ati tattao a Jawoyn: mangibaga ti panagsabongna no agit-itlog dagiti buaya ti nasadiwa a danum, no agbunga panawenen ti panagurnongda.

Dagiti ladawan

Dagiti nagibasaran

Dagiti akinruar a silpo 

fraseri